stanford-oval/wikipedia huggingface dataset:
מיכאילו רומנצ'וק
שיאים אישיים > בריכת 25 מטר

400 מטר חופשי: 3:38.93 דקות (2020), שיא אוקראינה
800 מטר חופשי: 7:25.73 דקות (2020), שיא אירופה
1500 מטר חופשי: 14:09.14 דקות (2018), שיא אוקראינה
הערות שוליים

↑  Ukraine standout swimmer Mykhailo Romanchuk reunited with mother, sister and coach in Budapest, באתר פינ"א, 8 ביולי 2022
מערכות המלצה

מערכות המלצה הן מערכות מוניטין ו/או מנגנונים שונים המשמשים כדי לסנן כמויות גדולות של מידע באמצעות הפצת תהליך של סינון בקרב קבוצה גדולה של אנשים. המערכות מספקות המלצות למשתמשים על פריטים שעשויים לעניין אותם. ההמלצות עוזרות למשתמשים לאתר פריטים רלוונטיים.
יתרונות וחסרונות של השיטות השונות

מערכות מבוססות משוב נסמכות על מספר רב של משובים מהמשתמשים, אך למוצרים חדשים לא יהיו מספיק משובים ולכן קיים קושי להמליץ עליהם באמצעות מערכות אלו. בנוסף מערכות אלו תלויות מיסודן במשוב מהמשתמש, ולמידת שיתוף הפעולה של המשתמש עם המערכת חשיבות מכרעת על איכות ההמלצה שהוא ומשתמשים אחרים יקבלו. שימוש בקבלת משוב על סמך דירוג בסולם מוגדר ללא כתיבת טקסט עשוי להגדיל את מידת שיתוף הפעולה של המשתמשים ולאפשר למערכת לאסוף יותר משובים. היתרון הטמון בשיטה זו הוא שההמלצות מתקבלות ממשתמשים שבאמת התעניינו במוצרים. ההנחה היא שמשתמש שמתעניין למשל בקניית מסך מחשב, יבצע טרם הקנייה סקר מקיף ולאחר מכן יבצע את הרכישה וימליץ על המוצר אותו רכש, דבר המעלה את רמת האמינות של ההמלצה.
במערכות מבוססות תוכן לעומת זאת, נפתרת סוגיית ההמלצה על מוצרים חדשים כיוון שהתאמת תוכן לא מתייחסת למספר הממליצים האחרים. סוגיית התלות במשוב מן המשתמש עדיין קיימת באופן חלקי, שכן ככל שפרופיל המשתמש יכיל נתונים רבים ומדויקים יותר כך ההמלצה תהיה טובה יותר. סוגיה זו נפתרת אם פועלים בשיטה מבוססת היסטוריית גלישה, שבה המערכת אוספת נתונים ללא כל משוב מהמשתמש עצמו. אולם לשיטה מבוססת היסטוריית גלישה קיים חיסרון אחר, סביר להניח שבחיפושיו אחר פריט מסוים יגיע המשתמש לפריטים שאינם מעניינים אותו, אך למרות זאת הם יישמרו בהיסטוריית הגלישה שלו ופריטים אלו או דומים להם יומלצו לו בעתיד. כמו כן, קיימת אפשרות שמספר משתמשים צופים בפריטים מאותו מחשב וכך כל משתמש עלול לקבל המלצות מהיסטוריית הגלישה של משתמש אחר.
יתרונות וחסרונות

יתרון בולט במערכת ההמלצה הוא נגישות למאגר מידע אדיר, האינטרנט. כמו כן, מערכת ההמלצה אובייקטיבית ואינה תלויה באחרים. עם זאת, ישנה אפשרות לשנות את תוצאות המערכת ממניעים פרסומיים, מצד משתמשי המערכת ומנהליה. חיסרון נוסף הוא שייחוס משקל יתר להמלצה ללא בסיס, יגרור תוצאות מוטעות.
כדי שמערכת המלצה תעבוד כראוי ובצורה מועילה, עליה להשתמש בנתונים רבים. היא מסתמכת על משתמשים שידרגו עם שיקול דעת ומכיוון שישנם מדרגים "לא רציניים", היא מקבלת מידע משובש. קיימת אף בעיה של אמינות וחוסר מוטיבציה לדרג מכיוון שחלק גדול מהמשתמשים אינו מעוניין להשקיע בדירוג.
הטיה ורמאות במערכות המלצה

מערכות המלצה חשופות לסיכון של הטיה ורמאות.
התקפה גנרית בה תוכנה מתקשרת לאתר אינטרנט בהתחזות לאדם, ובכך מטה את הסטטיסטיקה.
התקפת בזבוז זמן על עיבוד מידע – המשתמש עלול לבזבז זמן כתוצאה מהתעניינות במוצרים שהומלצו על ידי המערכת למרות שאין לו עניין בהם.
התקפת אובדן מידע – כתוצאה מהטיה ורמייה של המשתמשים, המשתמש לא נחשף לכל פריטי המידע אותו הוא מחפש. לדוגמה משתמש המחפש מוצר מסוים יקבל באתר "משוחד" את רוב המוצרים של חברה ספציפית (Mobasher, Burke and Sandvig, 2006).
ביבליוגרפיה

Basu, C., Hirsh, H., & Cohen, W. (1998). Recommendation as classification: using social and content-based information in recommendation. In Proceedings of the 15th National conference on Artificial Intelligence (AAAI-98).
Bueno, D., Conejo, R., & David, A. A. (2002). METIOREW: An Objective Oriented Content Based and Collaborative Recommending System. In S. Reich, M.M. Tzagarakis, P.M.E. De Bra (Eds.): OHS/SC/AH 2001, LNCS 2266, pp. 310-314, 2002.
Felfernig, A., & Friedrich, G. (2007). Recommender Systems. IEEE Intelligent Systems. 1541-1672/07.
Fu, X., Budzik, J., & Hammond, K. J. (2000). Mining navigation history for recommendation. In Proceedings of 2000 International Conference on Intelligent User Interfaces, New Orleans, LA, pp. 106-112.
Resnick, P. and Varian, H. R.)1997). Recommender systems. Commun. ACM 40, pp. 56-58.
Bamshad Mobasher and Robin Burke and JJ Sandvig (2006), "Model-Based Collaborative Filtering as a Defense Against Profile Injection Attacks", DePaul University, Chicago.
ראו גם

סינון שיתופי
הערות שוליים

↑  Dan-Gur. YM, "Choosing Recommenders: Controlled 'Friends Group' in Recommender Systems", 2005"
| --- | --- |
בקרת זהויות :  NLI: 987007556706205171  BnF: cb16518843g (data)  GND: 7511891-9  LCCN: sh2007003098
מצעד הגאווה בביירות

| --- | --- |


לוגו הגאווה של ביירות
 סוג:  מצעד הגאווה 
 מדינה:  לבנון
 מיקום:  מספר מקומות בביירות
 מועדים
 תאריכי פעילות:  2017–הווה (כ־7 שנים)
 
מצעד הגאווה בביירות (בערבית: فخر بيروت) הוא מצעד הגאווה השנתי מטעם הקהילה הגאה בביירות, בירת לבנון.
היסטוריה

המצעד התקיים לראשונה ב-2017 בו השתתפו כ-4,000 צועדים. ב-2018, לפני שהמשטרה עצרה את המארגנת, האדי דמיאן, השתתפו קרוב ל-3000 צועדים. למחרת פתח התובע הכללי של ביירות בהליך פלילי נגד האדי בגין ארגון אירועים "המסיתים להפקרות".
ההתקדמות העולמית בנושא הקהילה הגאה והמומנטום שיצרו היו התמריץ עבור האדי דמיאן בת ה-28 שהחלה לתכנן את אירוע הגאווה שיתקיים בביירות באוגוסט 2016. האדי פנתה לחברים ולארגונים שאינם ממשלתיים מהקהילה הגאה, ואספה קבוצה של אנשים מסורים כדי להדון ולקדם את נושא הקהילה הגאה בביירות ובלבנון בכלל.
המהדורה הראשונה של אירוע גאווה בביירות התקיימה בין התאריכים 14–21 במאי 2017 במקביל ליום הבינלאומי נגד הומופוביה, טרנספוביה וביפוביה. האירוע משך אליו 4000 משתתפים באירועים שכללו תצוגות אופנה, ערב סיפורי להט"ב, הקרנות סרטים, מספר מסיבות, מופעי דראג, ועוד אירועים חברתיים. מצעד הגאווה עצמו נקבע ל-21 במאי, אך בימים שקדמו אליו, כמות המשתתפים הצפויה עלתה על הציפיות ולכן הלוגיסטיקה לא הספיקה ללוות כראוי את המצעד. במקום זה התקיים ברקביקיו המוני בחוף הים שכלל מוזיקה חיה, משחקי חברה ומסיבת חוף גדולה.
מארגני האירוע בשנה זו סבלו מהטרדות והצקות מארגונים דתיים שקראו לשלטונות להפסיק את האירועים. לדוגמה, המלון אותו הזמינה הקהילה לקראת האירועים, ביטל את ההזמנה.
במאי 2018 נערך המצעד השני. המצעד היה בסימן הורים אשר לא "זרקו" את ילדיהם בגלל זהותם המינית. מסיבת הפתיחה הביאה 800 אנשים ששרו והריעו להופעתו של הזמר והרקדן הלבנוני חאנזה. אף על פי כן, בלילה השלישי לאירוע הגאווה, התקיימה במקום הפצת תוכנית הומופובית. התובע הכללי של ביירות הורה על השעיית הפעילות ופתח בהליך פלילי כנגד המארגנת בגין ארגון אירוע "המסית להפקרות".
בעקבות האירוע, הקהילה הגאה בביירות זכתה לתמיכה רחבה מכל העולם וזכו למאות שיחות טלפון של פעילים גאים ברחבי העולם שהציעו עזרה, תמיכה ועודדו המשך פעילות כמו גם גינויים ממשלות זרות כלפי התנהלות התובע הכללי של ביירות.
ב-2019, טקס הפתיחה שהיה אמור להתקיים במרכז ארסקו באל חמרה, נדחה לאחר שהמופתי של הרפובליקה ביקש להפסיק את פעילויות הפסטיבל והאשים אותם ב"הפרת מוסר".
אירוע הגאווה ב-2020 נערך על רקע מגפת ה-COVID-19 וגם לאחר הפיצוץ בנמל ביירות באוגוסט אותה השנה.
על מנת שהקהילה הגאה תצמח בביירות באופן בר-קיימא, המארגנים פתחו ערוצי תקשורת עם כל הרשויות הדתיות והמפלגות הפוליטיות. הקהילה המקומית שיתפה פעולה עם האוניברסיטה האמריקנית בביירות ועם האוניברסיטה האמריקאית הלבנונית. באמצעות נוכחות הקבועה בזירה הבינלאומית, המשתתפת בשיחות, ועידות ופאנלים מקומיים ועולמיים, מרחיבה את הפילנתרופיה והסיוע, בונה הקהילה כל העת את המוניטין שלה שמציב אותה בנרטיב העולמי בנושא הקהילה הגאה. מדי שנה מקיימת הקהילה הגאה בביירות אירועים למודעות לאיידס ביום האיידס העולמי.
ראו גם

זכויות להט"ב באסיה
הערות שוליים

↑  Lebanon's First Ever Pride Week Shines Light on LGBT | Voice of America - English, www.voanews.com (באנגלית)
↑  רועי קייס, לראשונה בלבנון: שבוע גאווה בביירות, באתר ynet, 16 במאי 2017
↑  Kanso, Heba (2017-05-17). "RPT-Lebanon launches Arab world's first gay pride week". Reuters (באנגלית). נבדק ב-2020-12-01.
↑  Mélanie Houé, Le Liban organise la première Gay Pride du monde arabe, Libération.fr, ‏20 במאי 2017 (בצרפתית)
↑  רויטרס, מצעד הגאווה בלבנון בוטל, המארגן נעצר, באתר ynet, 2 בדצמבר 2020
↑  Tamara Qiblawi CNN, Beirut gay pride event a first for Lebanon, CNN
↑  העולם הבוקר, צבעי הארז: לבנון חוגגת אירועי גאווה בביירות, באתר חדשות 13, 17 במאי 2017
↑  At Beirut's First Pride Week, A Chance To Celebrate — And Take Stock Of Challenges, NPR.org (באנגלית)
↑  Design and gender identity in Lebanon - Executive Magazine (באנגלית אמריקאית)
↑  Jeff Taylor, 6 Pride events that went on in the face of violent threats, LGBTQ Nation, ‏17 ביוני 2017
↑  Flash - Gay Lebanese scrap pride event because of threats - France 24, web.archive.org, ‏3 באוגוסט 2017
↑  רויטרס, מצעד הגאווה בלבנון בוטל, המארגן נעצר, באתר ynet, 16 במאי 2018
↑  Hadi Damien : "Les lendemains de la Beirut Pride sont brillants", lepetitjournal.com (בצרפתית)
↑  La soirée d’ouverture de Beirut Pride 2019 « suspendue jusqu’à nouvel ordre », L'Orient-Le Jour, ‏26 בספטמבר 2019
↑  Covid19, Beirut Pride (באנגלית אמריקאית)
↑  Beirut takes part in French Institute's global 'Night of Ideas' | Life, Lubnan | THE DAILY STAR, www.dailystar.com.lb
↑  World AIDS Day, Beirut Pride (באנגלית אמריקאית)
מחלת יתר לחץ דם בהיריון

| --- | --- |

 שכיחות:  5%-15% מכלל האוכלוסייה
 אבחון:  לחץ דם גבוה מ-140/90 לפחות בשתי מדידות המבוצעות בפרק זמן של שש שעות
 מניעה:  שמירה על משקל תקין, נתינת תרופת להורדת לחץ דם (לנשים שכבר סבלו מלץ דם גבוה בעבר), מתן ויטמינים כמו C,E.
 סיבוכים:  רעלת הריון, אכלמפסיה ותסמונת הלף סינדרום
 קישורים ומאגרי מידע
 MeSH:  D046110
מחלת יתר לחץ דם בהריון (באנגלית: Hypertensive disease of pregnancy), היא תופעה המוגדרת כלחץ דם גבוה מ-140/90, לפחות בשתי מדידות המבוצעות בפרק זמן של שש שעות. יש מספר סוגים של יתר לחץ דם בהיריון: יתר לחץ דם כרוני, רעלת היריון (פרה-אקלמפסיה), אקלמפסיה, פרה-אקלמפסיה המתווספת ליתר לחץ דם כרוני, יתר לחץ דם הריוני ויתר לחץ דם הריוני חולף. הפרעות יתר לחץ דם הן אחת מהבעיות השכיחות שקיימות בזמן ההריון (שכיחות של 5%-15% מכלל האוכלוסייה). הפרעות יתר הלחץ דם הן אחד הגורמים המובילים לתמותת אמהות ברחבי העולם.
סימנים וסימפטומים

הסימפטום הכולל לכול סוגי היתר לחץ דם הוא לחץ דם מעל 140/90 ממ"כ. לתת-סוג רעלת הריון ישנה הנחה כי טרם נמצא מדד קליני או ביוכימי כלשהו אשר מסוגל לחזות בצורה מהימנה ומוחלטת אם האישה תפתח רעלת הריון או לא. בנוסף, קיימת טענה כי יש סימפטומים ששיעור הניבוי שלהם אינו מספק, ולא מאפשר לעשות בדיקת סקר ספציפית להתפתחות יתר לחץ דם ורעלת במהלך ההיריון. יש האומרים שערכים לא תקינים של BHCG (הורמון) ו-ALFA FETOPROTEIN (חלבון) אשר בודקים במהלך השליש השני להריון כחלק מבדיקת הסקר לגילוי תסמונת דאון יכולים לרמוז על התפתחות סיבוכי הריון שונים כגון האטה בצמיחה תוך רחמית ורעלת הריון. טענה נוספת היא שתבניות זרימה לא תקינות בעורק הרחם, סימנים כמו VEGF, SFLT ונוספים נמצאו בערכים גבוהים יותר בסרום (דמן) של נשים אשר בעתיד פיתחו רעלת הריון. אך עם זאת אף אחד מהם לא מתאים עדיין לשימוש כבדיקת סקר. לעומת זאת, ישנה הנחה שאכן קיימים סימפטומים לרעלת הריון שבעזרתם ניתן לאבחן את הרעלת. אחד מהתסמינים היא פרוטאינוריה, המוגדרת כהפרשה של חלבון מעל 300 מ"ג ל-24 שעות. אם לא ניתן לבצע את האיסוף, אפשר גם להתייחס לפרוטאינוריה כאיסוף חלקי וחישוב ל-24 שעות או ליחס חלבון /קראטינין בשתן של 0.3 ומעלה (ביחידות של מ"ג לדציליטר כל אחד מהם). ממליצים להימנע משימוש בדיפסטיק (צורת אבחנה על מנת למצוא את החלבון בשתן) לאבחנה, אך אם אין אפשרות למדידה אחרת, נוכחות של 2+ בבדיקת דיפסטיק לחלבון בשתן תחשב כפרוטאינוריה. אם אין פרוטאינוריה, האבחנה של הרעלת תקבע בנוכחות יתר לחץ דם ולפחות אחד מהמאפיינים החמורים הבאים: יתר לחץ דם גבוה או שווה לסיסטולי של 160 או דיאסטולי של 110 מ"מ כספית, תרומבוציטופניה מתחת ל-100,000 לממ"ק (בהיעדר סיבה אחרת לתרומבוציטופניה), כאב חזק ממושך ברום הבטן (החלק המרכזי העליון של הבטן) שלא מגיב לטיפול ושאינו נובע מסיבה אחרת, הפרעה באנזימי כבד (הפרעה נחשבת מעל פי 2 מהגבול העליון של הנורמה), הפרעה בתפקודי כליה (קראטינין בסרום מעל 1.1 מ"ג לדציליטר או הכפלתו בהיעדר מחלת כליה אחרת), כאב ראש או טשטוש ראייה חדש ואו בצקת ריאות. תת-סוג נוסף לו יש סימפטומים הוא יתר לחץ דם בהריון מסוג אקלפסיה והתסמינים שלו הם כאבי ראש פרונטליים חזקים שאינם מגיבים לטיפול, ראייה מטושטשת, פוטופוביה, כאבים אפיגסטרים (כאב באזור הבטן העליונה), שינויים במצב ההכרה, הופעת חלבון גבוה בשתן, והופעת בצקות. יש השערות רבות בנוגע לגורם למחלה, רובן קשורות לתפקוד לא תקין של השליה. ואולם, עד היום לא ניתן להצביע על גורם אחד האחראי למחלה על כל צורותיה.
אוכלוסייה בסיכון

ישנן קבוצות של נשים אשר להן גורמי סיכון שמעלים את הסיכוי לחלות ברעלת הריון. הקבוצות האלה הן: הן נשים המאופינות ביתר לחץ דם כרוני- להן מחלת הלחץ דם הגבוה קיימת עוד מלפני ההריון או שמתגלה בתחילתו, נשים שחולות בסוכרת הריונית או סוכרת, נשים עם נטייה תורשתית או נרכשת, נשים עם קרישיות יתר (תרומבופיליה), נשים עם מחלת כליות כרונית, נשים בהריון מרובה עוברים, נשים בגיל צעיר מאוד (שנות העשרה), נשים בגיל מבוגר (סביב ה-40), נשים בהריון ראשון, נשים שחלו ברעלת הריון במהלך הריון הקודם ונשים הסובלות מהשמנת יתר.
סיבוכים

סיבוכים של יתר לחץ דם מהווים את אחת הסיבות העיקריות לתחלואה ואף לתמותה עוברית ואימהית. אם יתר לחץ הדם לא הופיע לפני ההריון מצב זה בדרך כלל חולף אחרי הלידה. בנוסף, לאור כך שהמחלה היא גורם תחלואה חשוב גם לאם וגם לעובר, האבחון המוקדם וטיפול מתאים חשוב על מנת להקטין את התחלואה והתמותה ממחלות אלה.יתר לחץ דם בהריון יכול להתדרדר למצב הנקרא 'רעלת הריון', מצב חריף המאופיין בעליה בלחץ הדם ועלול להתאפיין גם בפגיעה באיברים שונים כמו כבד וכליות. קיימות כמה חומרות של רעלת הריון, ודירוג חומרתה של הרעלת תלוי במידת העלייה בלחץ הדם, ברמה של הפרשת החלבון בשתן, תוצאות בדיקות של מעבדה וסימנים נוספים כמו סימנים נוירולוגים. עוד סוג של סיבוך נקרא אכלמפסיה (באנגלית: ECLAMPSIA). אכלפסיה היא סיבוך של רעלת הריון אשר בא לידי ביטוי בעווית הריונית ופרכוס. בנוסף, ישנו עוד סיבוך אפשרי ששמו תסמונת HELLP (באנגלית: HELLP SYNDROME). תסמונת הלף זהו מצב חריג של רעלת הריון המתבטא בפגיעה כוללת יותר. מצב זה מאובחן בבדיקות מעבדה אשר מציגות ודגימות ירידה בערכי הטסיות, פגיעה בכדוריות הדם האדומות, ופגיעה בכבד (עלייה בתפקוד הכבד) והמצבים האלו מחייבים יילוד דחוף.
אבחנה

טרם נמצאו מדדים קליניים שיכולים לנבא קיום עתידי וודאי של רעלת הריון. סממני המפתח לקיומה של רעלת היריון הם שונים ומתבטאים בעלייה לחץ דם, עלייה דרסטית ופתאומית במשקל, קיומו של חלבון בשתן, בצקות, כאבי ראש, טשטושי ראייה וכאבי בטן חריגים. סממנים אלו אינם מחייבים קיום וודאי של רעלת היריון והם יכולים להתרחש גם בהיריון רגיל. בתקופת ההיריון, מומלץ להיות במעקב אחר לחץ הדם ואחר החלבון בשתן, ובמידת הצורך לקיים בדיקות גם שיסייעו בגילוי מוקדם של רעלת ההיריון ובפיקוח ושמירה על העובר.
אבחנה > סוגים של לחץ דם בהריון

לחץ דם בהיריון מסווג לחמש דרגות חומרה שתלויות בעלייה בלחץ הדם, ברמת הפרשת החלבון בשתן, תוצאות בדיקות מעבדה, וכמו כן בסימנים נוירולוגים שונים.
יתר לחץ דם הריוני (באנגלית: Gestational Hypertension) - יתר לחץ דם שאופייני להופיע בחלקו השני של ההיריון (מעל 140/90 ממ"כ), שבדרך כלל מופיע לאחר שבוע 20 לתחילת ההיריון, לא מופיעים סימנים של פרה-אקלמפסיה בסוף ההיריון ולאחר הלידה.
יתר לחץ דם כרוני (באנגלית: Chronic Hypertension) - יתר לחץ דם שאופייני להופיע לפני ההיריון או לפני השבוע ה-20 להיריון (לחץ דם מעל 140/90 ממ"כ). בנוסף, גם לחץ דם שאובחן לראשונה בהיריון ונמשך מעבר ל-12 שבועות לאחר הלידה- יאובחנו בדיעבד כיתר לחץ דם כרוני.
פרה-אקלמפסיה המתווספת ליתר לחץ דם כרוני (באנגלית: Pre-eclampsia Superimposed Upon Chronic Hypertension) - נשים הסובלות מדרגת חומרה זו של לחץ דם בהיריון, הן נשים המאובחנות ככרוניות; בעלות יתר לחץ דם כרוני, בעלות מחלות כליה כרוניות או מחלת רקמות. נשים אלו מפתחות רעלת היריון משנית למחלה הבסיסית שממנה סובלות. פיתוח רעלת ההיריון יבוא לידי ביטוי ביתר לחץ דם כרוני (מעל 140/90 ממ"כ).
פרה-אקלמפסיה, אקלמפסיה (באנגלית: Pre-Eclampsia ,Eclampsia) - יתר לחץ דם (מעל 140/90 ממ"כ) שאופייני להופיע לאחר השבוע ה-20 להיריון ומלווה בחלבון בשתן, ובדרך כלל נעלם כ-42 ימים לאחר הלידה. אקלמפסיה מביאה לפרכוסים ואובדן הכרה ללא סיבה אחרת למצב זה (הפרעה במערכת העצבים המרכזית), זהו מצב מסכן חייב ומחייב טיפול מידי. פרה-אקלמפסיה פוגעת ב-2%-8% מההריוניות ברחבי העולם, והיא הגורם ל-10%-15% ממקרי המוות של היולדת.
יתר לחץ דם הריוני חולף (באנגלית: Transient Hypertension of Pregnancy) - לחץ דם החוזר לנורמה תוך 42 יום מהלידה ויתר לחץ דם כרוני כשלחץ הדם נשאר גבוה מעבר ל-42 יום.
אבחנה > רעלת הריון

רעלת היריון היא מחלה שעלולה להופיע בקרב נשים הרות. המחלה עשויה להופיע החל מהשבוע ה-20 להיריון, ובמקרי קיצון עלולה לגרום למוות הן של היולדת והן של העובר. המחלה מאופיינת בעליה בלחץ הדם, בהופעת חלבון גבוה בשתן ובהופעת בצקות. המצב עלול להתדרדר ולהביא לפגיעתן הבלתי נמנעת של הכבד ומערכת קרישת הדם - שבסופו של דבר תוצאתה תהיה פרכוסים הדומים לאפילפסיה. אין דרך וודאית לאבחן רעלת היריון, אך הנשים המפתחות רעלת היריון בדרך כלל מנוטרות מקרוב כדי למנוע החמרה במצבן. הטיפול היחיד ברעלת היריון הוא לידה או הפסקה יזומה של ההיריון.
מניעה

במהלך השנים הועלו והוצעו התערבויות רבות בטיפול ברעלת היריון, וביניהן; המלצה לנשים שלקראת היריון ראשון להפחית במשקלן לפני הכניסה להיריון במקרה שהן סובלות מהשמנת יתר, שכן ידוע שהשמנת יתר מעלה את הסיכוי לרעלת היריון פי 2 ויותר, והיא מהווה את גורם הסיכון העיקרי והחשוב ביותר להתפתחות המחלה. בנוסף, הוצעו המלצות על מתן וויטמין E וויטמין C לנשים בסיכון שביכולתם למגר נזקים בחלבונים ובדי-אן-אי (באנגלית: DNA) ומתן תרופות להורדת לחץ הדם כגון אספירין במינון נמוך, במהלך ההיריון. מכל ההתערבויות שהוצעו, זוהו רק שלוש התערבויות שהציגו אפקטים מינימליים וביניהן; מתן אספירין במינון נמוך (75–150 מ"ג) ליום שעשוי להפחית את השכיחות לפרה-אקלמפסיה בעשרה אחוזים. עם זאת, הוחלט כי ההמלצה למתן אספירין תינתן על פי ניתוח גורמי הסיכון מבחינת התועלת מול הסיכון היחסי במתן אספירין, ועל כן מומלץ לתת אספירין להפחתת הסיכון לרעלת היריון בסיבות הבאות: היסטוריה של רעלת היריון מוקדמת (לפני שבוע 34), סוכרת טרום הריונית, יתר לחץ דם כרוני, מחלת כליה, מחלות אוטואימוניות עם מעורבות וסקולרית (באנגלית: SLE, APLA syndrome).גם שמירה על המשקל במהלך ההיריון הוכחה כדרך טובה לסייע בהפחתת הסיכון ליתר לחץ דם בהיריון בפרט ורעלת היריון בכלל. האחרון הוא סידן, שהועלתה חשיבותו בסיוע הפחתת השכיחות לפרה- אקלמפסיה, אך אין ראיות מוצקות לכך.
פרוגנוזה ואפידמיולוגיה

במחקרים אפידמיולוגיים שנעשו על אוכלוסיות רחבות מצאו שנשים הסובלות מיתר לחץ דם הריוני נמצאות בסיכון גבוה ביותר לפתח ליתר לחץ דם כרוני בהמשך החיים. בנוסף, נשים אלו בסיכון גבוה יותר של תמותה ממחלה קרדיווסקולרית ואו מחלה צרברווסקולריות לעומת האוכלוסייה הכללית. ניתן להסיק מנתונים אלו שהריון מהווה סוג של מבחן דחק ומעלה על פני השטח פתופיזיולוגיה סמויה. כדאי להמליץ לנשים שחלו ביתר לחץ דם הריוני על מדידות לחץ דם מדי מספר חודשים, זאת על מנת לאבחן בשלב מוקדם הסתמנות של יתר לחץ דם כרוני המצריך טיפול. בנשים עם רעלת הריון ראשונית (ללא מחלת רקע) יש מעט עליה בשכיחות יתר לחץ דם כרוני בהמשך החיים ועליה קלה בתמותה קרדיווסקולרית, אך בהשוואה לסכון בנשים עם PIH היא נמוכה. ישנה קבוצה של נשים שהיא ייחודית, ובתוכה נשים אשר פיתחו רעלת הריון קשה לפני שבוע 34. בקבוצה הזו של הנשים שיעור התמותה הקרדיוסקולרית גבוה פי 8 וכך גם התחלואה והתמותה הצרברווסקולרית לעומת האוכלוסייה הכללית. בנוסף, ידוע ששכיחות הטרומבופיליה בקבוצה זו גבוהה יחסית, ולכן יכול להיות שגם לזה יש חלק בסיכון הגבוה של נשים אלה.
ראו גם

יתר לחץ דם
רעלת היריון
לחץ דם
תסמונת HELLP
לקריאה נוספת

Valdiviezo, C., Garovic, V. D., & Ouyang, P. (2012). Preeclampsia and hypertensive disease in pregnancy: their contributions to cardiovascular risk. Clinical cardiology, 35(3), 160-165.
Lo, J. O., Mission, J. F., & Caughey, A. B. (2013). Hypertensive disease of pregnancy and maternal mortality. Current Opinion in Obstetrics and Gynecology, 25(2), 124-132.
Magee, L. A., von Dadelszen, P., Stones, W., & Mathai, M. (2016). The FIGO Textbook of Pregnancy Hypertension: an evidence-based guide to monitoring, prevention and management. City: Global Library of Women's Medicine. ISBN 978-0-9927545-5-6.
Tinawi, M. (2020). Hypertension in Pregnancy. Archives of Internal Medicine Research, 3, 010-017.
הערות שוליים

1 2 3 4 5 6 7 8 9 10  סורוקה מקבוצת קופת כללית, חטיבת מיילדות וגינקולוגיה
1 2 3  Mohammad Tinawi, Hypertension in Pregnancy, ‏January 2020
1 2 3 4 5 6 7  Jamie O. Lo, John F. Mission, Aaron B. Caughey, Hypertensive disease of pregnancy and maternal mortality, Current Opinion in Obstetrics and Gynecology 25, 2013-04, עמ' 124–132 doi: 10.1097/GCO.0b013e32835e0ef5
1 2 3 4 5 6  The Israeli Journal of Medicine - יתר לחץ דם בהיריון: היבטים חדשים, באתר www.medicalmedia.co.il
↑  National High Blood Pressure Education Program Working Group on High Blood Pressure in Pregnancy, Report of the National High Blood Pressure Education Program Working Group on High Blood Pressure in Pregnancy, American Journal of Obstetrics and Gynecology 183, 2000-07-01, עמ' s1–s22 doi: 10.1067/mob.2000.107928
↑  World Health Organization, WHO recommendations for Prevention and treatment of pre-eclampsia and eclampsia, ‏2011
1 2 3 4 5 6 7 8 9 10 11 12 13 14 15 16  גיליון 21 – יתר לחץ דם, מאי 07, באתר תנובה
1 2 3 4 5 6  הגישה הטיפולית ליתר לחץ דם בהיריון - נייר עמדה – ויקירפואה, באתר www.wikirefua.org.il
1 2 3 4 5 6 7  NHLBI Publications and Resources | NHLBI, NIH, www.nhlbi.nih.gov
↑  Pregnancy Complications | Maternal and Infant Health | CDC, www.cdc.gov, ‏2020-08-13 (באנגלית אמריקאית)
↑  יתר לחץ דם כרוני בהריון | ליס, איכילוב, באתר יתר לחץ דם כרוני בהיריון
↑  Alessia Mammaro, Sabina Carrara, Alessandro Cavaliere, Santina Ermito, Hypertensive disorders of pregnancy, Journal of Prenatal Medicine 3, 2009-01, עמ' 1–5
↑  Marvin Moser, Working Group Report on High Blood Pressure in Pregnancy, The Journal of Clinical Hypertension 3, 2001, עמ' 75–88 doi: 10.1111/j.1524-6175.2001.00458.x
↑  Log In - ProQuest, www.proquest.com (באנגלית)
↑  Hofmeyr, GJ; Manyame, S; Medley, N; Williams, MJ, "Calcium supplementation commencing before or early in pregnancy, for preventing hypertensive disorders of pregnancy", ‏16.9.2019
מליטון כנתריה

| --- | --- |

 לידה:  5 באוקטובר 1920 הרפובליקה הדמוקרטית של גאורגיה ג'ווארי (אנ'), סמגרלו  הרפובליקה הדמוקרטית של גאורגיה
 פטירה:  27 בדצמבר 1993 (בגיל 73) מוסקבה, רוסיה 
 מקום קבורה:  ג'ווארי 
 מדינה:  גאורגיה, ברית המועצות 
 השתייכות:  הצבא האדום
 תקופת הפעילות:  1940–1946 (כ־6 שנים)
 דרגה:   סטארשי סרז'אנט (סמל ראשון)
 פעולות ומבצעים
 מלחמת העולם השנייה, הקרב על ברלין
 עיטורים
 מדליית הניצחון על גרמניה במלחמה הפטריוטית הגדולה 1941–1945  מדליה להנצחת 30 שנים לניצחון במלחמת המולדתה הגדולה 1941-1945  מדליה להנצחת 20 שנים לניצחון במלחמת המולדתה הגדולה 1941–1945  מדליה להנצחת 100 שנים להולדתו של לנין  מדליה להנצחת 40 שנים לניצחון במלחמה הפטריוטית הגדולה 1941־1945  מדליה לציון 60 שנים לכוחות המזוינים של ברית המועצות  מדליה להנצחת 50 שנים לכוחות המזוינים של ברית המועצות  מדליה להנצחת 70 שנה לכוחות המזוינים של ברית המועצות  מדליה על שחרור ורשה  מדליה על כיבוש ברלין  עיטור הדגל האדום  מדליית ותיק העמל  עיטור לנין  עיטור המלחמה הפטריוטית הגדולה דרגה ראשונה  גיבור ברית המועצות  Badge "25 Years of Victory in the Great Patriotic War" 
 
הדגל שהונף, דגל רגימנט 79 של דיוויזיית הרובאים ה-150 של ברית המועצות
מֶליטוֹן כָּנתַריָה (בגאורגית: მელიტონ ქანთარია, מֶליטוֹן כַּנתַריָה; ברוסית: Мелитон Варламович Кантария, מליטון וארלאמוביץ' קנטארייה, וזהו גם השם שהוא מופיע בו במסמכים רשמיים;‏ 5 באוקטובר 1920 – 27 בדצמבר 1993) היה חייל גאורגי ממוצא מגרלי  בצבא האדום. כנתריה מפורסם בשל כך שזכה להניף את דגל הניצחון על הרייכסטאג עם סיומה של כיבוש ברלין במלחמת העולם השנייה, ב-30 באפריל 1945, בשעה 21:50.
חייו

כנתריה נולד למשפחת איכרים בכפר (כיום עיירה) ג'ווארי (אנ') שבסמגרלו, הרפובליקה הדמוקרטית של גאורגיה (כיום גאורגיה). מגיל צעיר עבד בקולחוז. בשנת 1940 התגייס לצבא האדום. במהלך מלחמת העולם השנייה היה לוחם בפלוגת הסיור של דיוויזיית הרובאים ה-150. ב-30 באפריל 1945, בעת הקרב על ברלין השתתפה יחידתו של כנטריה, רגימנט חי"ר 79 של הדיוויזיה, בכיבוש הרייכסטאג. כנתריה, יחד עם שני לוחמים נוספים (סמל מיכאיל ייגורוב וקצין פוליטי אלכסיי ברסט) הניפו את הדגל האדום על גג הרייכסטאג. על מעשה זה הוענק לכנתריה וייגורוב תואר גיבור ברית המועצות.
בשנת 1946 השתחרר כנתריה משירות הצבאי וחזר לכפר הולדתו. בשנת 1947 עבר לעיר סוחומי, בה עבד כמנהל חנות. בשנת 1965 עבר להתגורר בעירה אוצ'מצ'ירה. בספטמבר 1993, במהלך המלחמה באבחזיה, בשל היותו גאורגי, גורש מביתו על ידי מורדים אבחזיים. הוא נאלץ לברוח לטביליסי. בדצמבר 1993, הודות למאמצי ארגון ותיקי המלחמה במוסקבה הובטחו לכנתריה סטטוס פליט ברוסיה ודירה במוסקבה.
מליטון כנתריה מת מהתקף לב ברכבת, בדרכו מגאורגיה למוסקבה. נקבר בעיירת הולדתו ג'ווארי.
מצעד הגאווה בזאגרב

| --- | --- |


 סוג:  אירוע שנתי, מצעד הגאווה 
 מדינה:  קרואטיה קרואטיה
 מיקום:  זאגרב 
 מועדים
 תאריכי פעילות:  2002–הווה (כ־22 שנים) 
 www.zagreb-pride.net
 
מצעד הגאווה בזאגרב (באנגלית: Zagreb Pride; בקרואטית: Zagrebačka povorka ponosa) הוא מצעד גאווה שנתי שמתקיים בזאגרב, קרואטיה, החל משנת 2002. מצעד הגאווה בזאגרב הוא מצעד הגאווה הראשון שהתקיים בדרום-מזרח אירופה. לאורך השנים, מצעד הגאווה בזאגרב נתמך על ידי ארגוני זכויות אדם, שגרירויות בין-לאומיות ועיירית זאגרב. בדרך כלל, מצעד הגאווה מתחיל בכיכר ניקולה שוביץ' זרינסקי (אנ'), מרכז זאגרב.